PATVIRTINTA

Varėnos švietimo centro

direktoriaus 2022 m. spalio 24 d.

įsakymu Nr. V-1-157

**KALĖDINĖS PARODOS-KONKURSO**

**„KALĖDINIS STEBUKLAS“**

**NUOSTATAI**

**I. BENDROSIOS NUOSTATOS**

1. Parodos-konkurso „Kalėdinis stebuklas“ (toliau – paroda) nuostatai nustato tikslus, reglamentuoja reikalavimus parodos dalyviams, parodos organizavimo, darbų vertinimo ir nugalėtojų apdovanojimo tvarką.

2. Parodą organizuoja Varėnos švietimo centras.

**II. TIKSLAS IR UŽDAVINIAI**

**Parodos tikslas** – ugdyti dalyvių kūrybiškumą, įgyvendinant kūrybines idėjas bei fantazijas; kūrybiškai ir išradingai taikyti įvairias meninės raiškos formas, technikas, medžiagas; suteikti galimybę įprasminti Šv. Kalėdų bei Naujųjų metų laukimo džiaugsmą.

**Parodos uždavinys:**

• Taikant savarankiškai pasirinktas įvairias meninės raiškos formas, sukurti kalėdinį darbą, atspindintį parodos temą.

**III. DALYVIAI**

Parodoje gali dalyvauti Varėnos rajono ikimokyklinio, priešmokyklinio ir bendrojo ugdymo įstaigų vaikai ir jaunuoliai.

**IV. REIKALAVIMAI KŪRYBINIAMS DARBAMS**

• Darbas parodai kuriamas naudojant savarankiškai pasirinktą techniką;

• Pateikiant darbą pridedama atspausdinta dalyvio kortelė (10x5 cm), kurioje turi būti nurodoma:

1) dalyvio (-ės) vardas, pavardė;

3) amžius;

4) ugdymo įstaigos pavadinimas.

• Kūrybinis darbas gali būti įvairių dydžių ir formų, pastatomas arba pakabinamas, visiškai paruoštas eksponavimui (jei darbas kabinamas, jis turi būti pateiktas su kabinimui pritvirtinta kilpele);

• Darbų skaičius neribojamas (dalyvis gali pateikti daugiau nei vieną darbą). Taip pat gali būti pateikiami kolektyviniai darbai;

• Parodai pateikti darbai turi būti originalūs, t. y. sukurti pačių parodos dalyvių;

• Darbai privalo būti tvarkingi, estetiški ir atspindintys parodos temą;

**• Darbus parodai pateikti iki šių metų gruodžio 16 dienos Varėnos švietimo centre adresu J. Basanavičiaus g. 9** darbo dienomis nuo 8.00 val. iki 17.00 val. (pietų pertrauka 12.00-12.45 val., tel. (8 310) 31 534.

**V. KŪRYBINIŲ DARBŲ VERTINIMAS, DALYVIŲ APDOVANOJIMAS**

Vertinimo komisija darbus vertins pagal amžiaus grupes:

• I gr. iki 6 metų;

• II gr. 7-10 metų;

• III gr. 11-14 metų;

• IV gr. 15-18 metų.

Kūrybinių darbų vertinimo prioritetai:

• Idėjos originalumas, savitumas;

• Atlikimo sudėtingumas;

• Atlikimo estetiškumas.

Visiems parodos dalyviams bus įteikti padėkos raštai.

**VI. BAIGIAMOSIOS NUOSTATOS**

Parodos organizatoriai pasilieka teisę darbų, pristatytų vėliau nurodytos datos, neatitinkančių nurodytų reikalavimų bei parodos tematikos, neeksponuoti;

**Paroda veiks Varėnos švietimo centre** (J. Basanavičiaus g. 9);

**Parodos atidarymo šventė vyks gruodžio 20 d. 16 val. Varėnos švietimo centre.**

\_\_\_\_\_\_\_\_\_\_\_\_\_\_\_\_\_\_\_\_